Diari Oficial de la Generalitat Valenciana


Sumari del DOGV 7900, del 20-10-2016 (2016/7638)

Notificació de la sentència dictada en el procediment de guarda i custòdia número 782/2014.
-------------------------------------------------------------------------------------------

### Dades del document

Número de DOGV
:   7900

Data del DOGV
:   20-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7638


Organisme emissor
:   Jutjat de Primera Instància Número 6 de Paterna

Tipus de document
:   Edicte

Notificació de la sentència dictada en el procediment de guarda i custòdia número 782/2014. [2016/7638]  
Procediment: família, guarda, custòdia i aliments de fill menor no matrimonial no consensuat 000782/2014.  
Sobre: guarda, custòdia o aliments de fills menors no matrimonials no consensuats.  
Descripció de la peça: Instància número 9 de València.  
Procediment origen: mesures en relació amb els fills número 001001/2014  
Demandant: Valentina Serban.  
Procurador: Raúl Martínez Giménez.  
Demandat: Jhon Manuel Plaza Castellanos.  
María Macías Sánchez, lletrada de l'Administració de Justícia del Jutjat de Primera Instància número 6 de Paterna, faig saber que en el procés civil seguit en aquest jutjat amb el número 000782/2014, a instàncies de Valentina Serban contra Jhon Manuel Plaza Castellanos, s'ha disposat la notificació d'extracte de sentència a Jhon Manuel Plaza Castellanos. Tot seguit s'insereix la resolució a què es fa referència:  
  
«Jutjat de Primera Instància número 6 de Paterna  
Procediment: família, guarda, custòdia i aliments de fill menor no matrimonial no consensuat 000782/2014.  
Demandant: Valentina Serban.  
Procurador: Raúl Martínez Giménez.  
Demandat: Jhon Manuel Plaza Castellanos.  
Sentència 44/2016  
Jutgessa que la dicta: Gema Sánchez Pina.  
Lloc: Paterna.  
Data: 7 d'abril de 2016.  
Dispositiva  
Estime de forma íntegra la demanda interposada per Valentina Serban, representada pel procurador Raúl Martínez Giménez, contra Jhon Manuel Plaza Castellanos, en situació de rebel·lia, i en conseqüència dispose:  
L'adopció de les mesures següents:  
- Atribuïsc a Valentina Serban la guarda i custòdia de la filla menor de la parella.  
- Suspenc temporalment l'exercici de la pàtria potestat del pare així com el règim de visites del pare a favor del fill menor.  
- Impose al demandat l'obligació d'abonar en concepte de pensió per aliments a favor de la filla la quantitat de 180 euros mensuals, pagament que haurà d'efectuar per mesos anticipats i dins dels cinc primers dies de cada mes, i establisc com a base per a l'actualització d'aquestes quantitats l'índex general del cost de la vida publicat anualment per l'Institut Nacional d'Estadística. Les despeses extraordinàries necessàries, com ara matrícules, llibres, pròtesis, i les despeses derivades de malalties i operacions quirúrgiques no cobertes per la Seguretat Social, les hauran de pagar a mitges ambdós progenitors.  
  
No pertoca fer especial pronunciament sobre costes.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació dins del termini de 20 dies davant d'aquest jutjat i del qual coneixerà l'Audiència Provincial de València.   
Aquesta és la meua sentència, de la qual porteu un testimoniatge a les actuacions que l'han motivada i deixeu-ne l'original al llibre de sentències, que pronuncie, mane i firme.»   
  
I perquè valga de notificació a la persona indicada, expedisc aquest edicte.  
  
Paterna, 27 de juliol de 2016.- La lletrada de l'Administració de Justícia: María Macías Sánchez.